KOMISSION TÄYTÄNTÖÖNPANOASETUS (EU) 2022/2304,

annettu 24 päivänä marraskuuta 2022,

Euroopan unionin vertailulaboratorion nimeämisestä Rift Valley -kuumeviruksen aiheuttamaa tartuntaa varten

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 93 artiklan 1 kohdan,

sekä katsoo seuraavaa:

(1) Komission delegoidulla asetuksella (EU) 2021/2156 (2) perustettiin Euroopan unionin vertailulaboratorio Rift Valley -kuumeviruksen aiheuttamaa tartuntaa varten.

(2) Rift Valley -kuumeviruksen aiheuttamaa tartuntaa käsittelevän Euroopan unionin vertailulaboratorion perustamisen jälkeen ja asetuksen (EU) 2017/625 93 artiklan 2 kohdan a alakohdan mukaisesti komissio noudatti julkista valintamenettelyä Rift Valley -kuumeviruksen aiheuttamaa tartuntaa käsittelevän Euroopan unionin vertailulaboratorion nimeämiseksi.

(3) Rift Valley -kuumeviruksen aiheuttamaa tartuntaa käsittelevän Euroopan unionin vertailulaboratorion nimeämiseen liittyvää julkista valintamenettelyä varten nimitettiin arviointi- ja valintakomitea. Arviointi- ja valintakomitea totesi, että italialainen laboratorio Istituto Zooprofilattico Sperimentale dell’Abruzzo e del Molise ’G. Caporale’ täyttää asetuksen (EU) 2017/625 93 artiklan 3 kohdassa vahvistetut vaatimukset ja pystyy suorittamaan mainitun asetuksen 94 artiklassa vahvistetut tehtävät.

(4) Italialainen laboratorio Istituto Zooprofilattico Sperimentale dell’Abruzzo e del Molise ’G. Caporale’ olisi sen vuoksi nimettävä Euroopan unionin vertailulaboratorioksi Rift Valley -kuumeviruksen aiheuttamaa tartuntaa varten. Sen työohjelman olisi oltava niiden asiaan liittyvien työohjelmien tavoitteiden ja painotusalueiden mukainen, jotka komissio on hyväksynyt Euroopan parlamentin ja neuvoston asetuksen (EU) 2021/690 (3) mukaisesti.

(5) Euroopan unionin vertailulaboratorion nimeämistä olisi tarkasteltava säännöllisesti asetuksen (EU) 2017/625 93 artiklan 2 kohdan b alakohdan mukaisesti ja sen varmistamiseksi, että analyysi-, testaus- tai diagnosointimenetelmät, validoitujen menetelmien kehittäminen ja koordinoidun avun antaminen viralliselle laboratoriolle säilyvät asianmukaisella tasolla.

(6) Tätä asetusta olisi sovellettava 1 päivästä tammikuuta 2023, jolloin Euroopan unionin vertailulaboratorion Rift Valley -kuumeviruksen aiheuttamaa tartuntaa varten olisi aloitettava toimintansa,

ON HYVÄKSYNYT TÄMÄN ASETUKSEN:

1 artikla Nimetään seuraava laboratorio Euroopan unionin vertailulaboratorioksi Rift Valley -kuumeviruksen aiheuttamaa tartuntaa varten: Istituto Zooprofilattico Sperimentale dell’Abruzzo e del Molise ’G. Caporale’, Via Campo Boario, 64100 Teramo (TE), Italia.

2 artikla Edellä 1 artiklassa tarkoitettua nimeämistä tarkastellaan säännöllisesti.

3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2023.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 2022. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission delegoitu asetus (EU) 2021/2156, annettu 17 päivänä syyskuuta 2021, Euroopan parlamentin ja neuvoston asetuksen (EU) 2017/625 täydentämisestä perustamalla Euroopan unionin vertailulaboratorio Rift Valley -kuumeviruksen aiheuttamaa tartuntaa varten (EUVL L 436, 7.12.2021, s. 26).

(3) Euroopan parlamentin ja neuvoston asetus (EU) 2021/690, annettu 28 päivänä huhtikuuta 2021, sisämarkkinoita, yritysten, mukaan luettuna pienten ja keskisuurten yritysten, kilpailukykyä, kasvi-, eläin-, elintarvike- ja rehualaa ja Euroopan tilastoja koskevan ohjelman (sisämarkkinaohjelma) perustamisesta ja asetusten (EU) N:o 99/2013, (EU) N:o 1287/2013, (EU) N:o 254/2014 ja (EU) N:o 652/2014 kumoamisesta (EUVL L 153, 3.5.2021, s. 1).